
ACTA PII PP. XI 


LITTERAE. ENCYCLICAE. 


AD VENERABILES FRATRES PATRIARCHAS, PRIMATES, ARCHIEPISCO- 
POS, EPISCOPOS ALIOSQUE LOCORUM ORDINARIOS PACEM ET 
COMMUNIONEM CUM APOSTOLICA SEDE HABENTES: DE OECUME- 
NICA EPHESINA SYNODO QUINDECIM ANTE SAECULIS CELEBRATA. 


PIUS PP. XI 
“4 SALUTEM ET APOSTOLICAM BENEDICTIONEM 
ie Lux veritatis temporumque testis historia docet, si modo 
fil recte dispiciatur diligenterque exploretur, divinam illam a Iesu 
og _ Christo datam pollicitationem: « Ego vobiscum sum... usque 
ee ad consummationem saeculi»? numquam Ecclesiae suae sponsae 
x defuisse, adeoque numquam esse in posterum defuturam. Quin 
a4 immo, quo asperioribus fluctibus divina Petri navis per saecu- 


lorum decursum iactatur, eo praesentius experitur atque vali- 
dius caelestis gratiae auxilium. Quod quidem prima potissimum 
Ecclesiae aetate contigit, non modo cum christianum nomen 
exsecrabile habebatur piaculum, capite damnandum, sed etiam 
cum per haereticorum perfidiam, in orientalibus praesertim regio- 
nibus grassantium, germana Christi fides perturbata in gravis- 

simum incidit discrimen. Quemadmodum enim catholici nominis 
insectatores, alius ex alio, misere praeterierunt, ipsumque corruit 
Romanorum imperium, ita haeretici omnes, veluti exarescentes 
palmites * a divina vite revulsi, non vitae umorem haurire, non 
fructus facere potuerunt. 

At vero Ecclesia Dei, tot inter procellas ac collabentium rerum 
vices confisa unice Deo, nullo non tempore iter suum securo ple- 
noque gradu persecuta est, ac sacrum evangelicae veritatis depo- 
situm, ipsimet a Conditore suo concreditum, integerrime stre- 
nueque tutari nunquam destitit. 

Haec animo obversantur Nostro, venerabiles fratres, cum 
verba vobis facere per has litteras incipimus de laetissimo sane 
eventu, de Oecumenica nempe Synodo quindecim abhine saeculis 
Ephesi celebrata; in qua profecto ut callida detecta est errantium 
protervitas, ita firmissima enituit Ecclesiae fides, caelesti ope 
suffulta. ; 

Novimus quidem duo lectissimorum hominum Consilia hor- 
tatu Nostro constituta esse, * ut saecularis eiusmodi commemo- 
ratio non modo heic, in Urbe catholici orbis capite, sed ubicum- 
que etiam gentium quam dignissime haberetur. ‘Neque ignoramus 
quibus a Nobis peculiare hoc munus demandatum est, eosdem 
curis laboribusque non pepercisse ut salutare inceptum, pro 
virili cuiusque parte, proveheretur. De hac igitur animorum 
alacritate — cui, fere ubique ac miranda prorsus consensione, 
sacrorum Antistites optimique e laicorum ordine viri ultro liben- 
terque responderunt — gratulamur vehementer, quandoquidem 
vel in posterum ex ea haud mediocres confidimus in rem “_ 
licam profecturas esse utilitates. 

At eventum hoc et quae cum ipso coniunguntur gesta rerumque 
adiuncta intente Nos considerantes, Apostolico muneri, quo divi- 
nitus fungimur, consentaneum ducimus, ut Nosmet ipsi per Ency- 
clicas has Litteras, sub ipsum celebrationis exiftum, ac sacro 


1 Cfr. Ioann., XV, 6. 
* Cfr. Epist. ad Ethos Card. B. ot ad. xxv Dec. mpccccxxx. 
Acta Ap. Sed., vol. XXIII, pp. 10-12. 

pedeunte tempore cum B. V. Maria nobis « edidit Salvatorem 
de caussa sane gravissima vobiscum colloquamur. Spem enim 
fovemus bonam fore ut, non modo vobis vestratibusque grata 
sint atque utilia verba Nostra; sed etiam, si eadem quotquot ab 
Apostolica Sede dissident, fratres filiique Nobis dilectissimi, veri- 
tatis studio permoti recolant atque reputent, facere iidem non 
possint quin, historia magistré vitae quodammodo perculsi, 
desiderio saltem afficiantur unius ovilis uniusque Pastoris, ger- 
manaeque illius fidei amplectendae, quae in Romana Ecclesia 
tuta semper atque integra religiosissime servatur. Etenim in 
oppugnandae Nestorianae haereseos ratione, quam conciliares 
Patres secuti sunt inque tota Ephesina Synodo celebranda, tria 
praesertim, de quibus hic a Nobis potissimum agendum, catho- 
licae Religionis dogmata in oculis omnium in suaque luce enituere: 
scilicet, unam esse Iesu Christi personam, eandemque divinam; 
B. V. Mariam reapse ac vere Dei Genitricem esse ab omnibus 
agnoscendam atque venerandam; itemque divinitus inesse Ro- 
mano Pontifici, cum de fide ac moribus caussa agatur, supremam, 
summam, nullique obnoxiam, in omnes ac singulos — 
auctoritatem. 


I 


Rem igitur ex ordine persequamar, Nostram initio facientes 
ilam Apostoli gentium ad Ephesios sententiam admonitionemque; 
«... Occurramus omnes in unitatem fidei et agnitionem Filii 
Dei, in virum perfectum, in mensuram aetatis plenitudinis Chri- 
sti: ut iam non simus parvuli fluctuantes, et cireumferamur 
omni vento doctrinae in nequitia hominum, in astutia ad cireum- 
ventionem erroris. Veritatem autem facientes in charitate, cresca- 
mus in illo per omnia, qui est caput Christus: ex quo totum corpus 
compactum et connexum per omnem iuncturam subministrationis, 
secundum operationem in mensuram uniuscuiusque membri, 
augmentum corporis facit in aedificationem sui in charitate».* | 


1 Ephes., IV, 13-16. 

Quae quidem apostolica hortamenta quemadmodum Ephe- 
sinae Synodi Patres mirabili ea animorum coniunctione secuti 
sunt, ita velimus omnes, nullo habito discrimine, praeiudicatisque 
reiectis opinionibus, veluti sibimet data ipsis accipiant et in usum 

‘Totius controversiae, ut omnes norunt, Nestorius anctor fuit; 
non quod ipse novam ingenio studioqne suo pepererit doctrinam, 
cam potius eam a Theodoro Mopsuesteno episcopo mutuatus 
sit, eamque fusius enucleatam novitatisque specie indutam magno 
cum verborum sententiarumque apparatu, ut erat dicendi: copia 
praestans, efferre omnique nisu evulgare coeperit. Is Germaniciae 
ortus, in Syriae oppido, adulescens Antiochiam concessit, ut inibi 
a sacris profanisque disciplinis instrueretur. Hac in urbe, id 
aetatis celeberrima, monasticam primum vitam ingressus est, ac 
dein, qua erat animi mobilitate, ab instituto discedens ac presbyter 
factus, in concionandi munere, magis hominum plausus quam Dei 
gloriae cupidus, totus fuit. Eius autem eloquentiae fama tam ca- 
luit vulgo, tam longe lateque increbruit, ut Constantinopolim 
vocatus, tunc temporis suo viduatam Pastore, haud mediocri 
cum omnium exspectatione episcopali dignitate auctus fuerit. 


- Hae in sede, sane praedlarissima, nedum perversis doctrinae suae 


commentis abstinuerit, maiore potius cum auctoritate animique 
iactantia, eadem docere ac pervulgare non destitit. 

Iuvat heic, ad caussam recte intellegendam, praecipua Nesto- 
rianae haereseos capita paucis attingere. Elatissimus nempe vir, 
duas integras hypostases, humanam scilicet Iesu et divinam Verbi 
in uno quodam communi « prosopo » (quod dicebat) convenisse 
reputans, miram illam substantialemque duarum naturarum 
unionem, quam hypostaticam vocamus, infitiatus est, ideoque 
Unigenitum Dei Verbum non hominem factum, sed in humana 
earne per inhabitationem, per beneplacitum, perque operationis 
virtutem fuisse asseveravit. Quapropter « Theophoron » seu dei- 
ferum, non Deum appellandum; haud multum quidem dissimili 
ratione, qua prophetae ceterique sancti homines, ob impertitam 
sibi divinam gratiam, deiferi vocari queunt. 

_ Ex pravis hisce Nestorii commentis pronum erat duas agno- 
scere in Christo personas, divinam alteram, alteram humanat; 
itemque necessitate consequebatur B. Virginem Mariam non vere 
Dei Genitricem esse, seu Theotocon, sed potius Christi hominis 
-Matrem, seu Christotocon, vel, quod maximum, Theodochon, Dei 
acilicet susceptricem.* 

Scelesta huiusmodi dogmata, cum iam non tecte atque obscure 
@ privato homine, sed palam aperteque ab ipso Constantinopo- 
litanae sedis Episcopo conclamarentur, maximam commoverunt 
in orientali praesertim Ecclesia, animorum perturbationem. Atque 
inter Nestorianae haereseos oppugnatores, qui neque in ipsa 
urbe orientalis Imperii capite defuere, principem procul dubio 
locum obtinet sanctissimus ille vir ac catholicae integritatis 
vindex, Cyrillus Patriarcha Alexandrinus. Is enim, vixdum pra- 
vam comperit Episcopi Constantinopolitani sententiam, ut erat 
non modo filiorum suorum, sed errantium etiam fratrum studio- 
sissimus, et coram suis orthodoxam fidem strenue tuitus est, et 
datis ad Nestorium litteris, eum fraterno animo ad catholicae ve- 
vitatis normam reducere conatus est. 

Ast, cum impensum hune caritatis nisum irritum fecisset 
indurata Nestorii pertinacia, Cyrillus, ut Romanae Ecclesiae 
auctoritatis probe conscius, ita acerrimus adsertor, noluit ipse- 
met rem ulterius persequi et in caussa sane gravissima, sen- 
tentiam ferre, quin prius ab Apostolica Sede poposcisset habuis- 
setque iudicium. « Beatissimo » igitur « Deoque dilectissimo Patri 
Caelestino » observantissimas dedit litteras, in quibus, filii animo, 
haec inter alia habet: « Vetus Ecclesiarum consuetudo suadet, 
ut eiusmodi res Sanctitati Tuae communicentur... »* « Non prius 
autem illius (Nestorii) communionem palam aperteque deseri- 
mus, quam haec ipsa pietati Tuae indicaremus. Digneris proinde 
quid hic sentias praescribere, quo liquido nobis constet, commu- 
nicare ne nos cum illo oporteat, an vero libere eidem denuntiare; 

1 Cir, Mast, Conciliorum Amplissima Collectio, IV, 1007; ScuwaRts, Acta Con- 

neminem cum eo communicare, qui eiusmodi erroneam doctri- 
nam fovet ac praedicat. Porro Tuae integritatis mens et super 
hac re sententia, piissimis Deoque devotissimis Macedoniae Epi- 
scopis, necnon totius Orientis Antistitibus perspicue per litteras 
exponi debet ». * | 

Neque supremae Romani Episcopi in universam Ecclesiam 
auctoritatis ignarus erat Nestorius. Siquidem, plus semel ad Cae- 
lestinum datis litteris, et doctrinae suae rationem probare et 
sanctissimi Pontificis praeoccupare sibique conciliare animum 
nisus est. At incassum; quandoquidem incomposita ipsa haere- 
siarchae verba haud leves prae se ferebant errores, quos simul 
ac clare dispexit Apostolicae Sedis Antistes, statim, medicinae 
manum admovens, ne haereseos lues evaderet cunctatione peri- 
culosior, synodali iudicio inquisitos sollemniter reprobavit et 
ab omnibus reprobandos decrevit. 

Atque heic intente animadvertatis cupimus, venerabiles fra- 
tres, quantopere, hac in caussa, Romani Pontificis agendi ratio 
ab ea differat, quam Alexandrinus Episcopus. secutus fuerat. 
Hic enim, quamvis sedem obtineret, quae in oriéntali Ecclesia 
haberetur prima, noluitttamen, ut diximus, ipsemet gravissimam 
de catholica fide controversiam ante dirimere, quam cognitum 
omnino Apostolicae Sedis habuisset oraculum. Caelestinus con- 
tra, coacta Romae Synodo, reque mature perpensa, pro suprema 
sua atque absoluta in dominicum gregem universum auctoritate, 
haec de Constantinopolitano Episcopo deque eius doctrina sta- 
tuit sollemniterque sanxit: « Aperte igitur » ita Nestorio scribit, 
«hane nostram scias esse sententiam, ut nisi de Deo Christo no- 
stro ea praedices, quae et Romana et Alexandrina et universalis 
Ecclesia catholica tenet, sicut et sacrosancta Constantinopolitanae 
urbis Ecclesia ad te usque optime tenuit, et hanc perfidam novi- 
tatem, quae hoc, quod venerabilis Scriptura coniungit, nititur 
separare, intra decimum diem a primo innotescentis tibi huius 
conventionis die numerandum aperta et scripta confessione 


1 Mansy, Ll. c., IV, 1015. 

damnaveris, ab universalis te Ecclesiae catholicae communione 
deiectum. Quam formam ad te nostri iudicii per memoratum filium 
meum Possidonium diaconum cum omnibus chartis ad sanctum 
consacerdotem meum memoratae Alexandrinae urbis Antisti- 
tem, qui ad nos super hoc ipso plenius rettulit, destinavimns, 
ut agat vice nostra, quatenus statutum nostrum vel tibi vel uni- 
versis fratribus innotescat; quia omnes debent nosse Bae agitur, 
quoties omnium causa tractatur ». 

Quam quidem sententiam Romanus Pontifex Alexandrino 
Patriarchae gravibus hisce verbis exsequendam mandavit: « Auc- 
toritate igitur tecum nostrae sedis ascita, nostra vice usus, hane 
exsequeris districto vigore sententiam, ut aut intra decem dies 
ab huius conventionis die numerandos, pravas praedicationes 
suas scripta professione condemnet, et hance se de nativitate 
Christi Dei nostri fidem tenere confirmet, quam et Romana et 
tuae sanctitatis Ecclesia et universalis devotio tenet; aut nisi hoe 
fecerit, mox sanctitas tua illi Ecclesiae provisura, a nostro eum 
corpore modis omnibus sciat esse removendum ». * 

At nonnulli superioris recentiorisque aetatis scriptores, lueu- 
lentissimam documentorum, quae rettulimus, auctoritatem veluti 
eludere conantes, hance de re universa protulerunt sententiam, 
saepenumero non sine elatioris animi iactantia. Esto quidem, ita 
inconsulto effutiunt, Romanum Antistitem peremptorium edi- 
disse iudicium atque absolutum, quod Alexandrinus Episcopus, 
pro sua in Nestorium simultate, provocaverit suumque libentis- 
sime fecerit; nihilo setius coactum postea Ephesi Concilium caus- 
sam ab Apostolica Sede iam iudicatam et omnino reprobatam, 
iterum atque ex integro iudicavit, et quid esset ab omnibus de re 
sentiendum suprema statuit auctoritate sua. Ex quo colligi arbi- 
trantur Oecumenicum Concilium iuribus pollere Romani Episcopi 
auctoritate omnino potioribus atque validioribus. 

Quod tamen eos et perperam moliri et fucata veritatis specie 
effingere nemo est qui non videat, dummodo ad historiae fidem 


1 Manst, 1. c., IV, 1034 sq. 
2 Mione, P. L., 50, 463; cfr. Mansi, 1. c., Ivy, 1019 sq. 

alienoque prorsus a praeiudicatis opinionibus animo in reram 
gesta litterarumque monumenta diligenter introspiciat. Etenim 
animadvertendum primo est, cum Theodosius Imperator, Valen- 
tiniani etiam conlegae sui nomine, Oecumenicam Synodum indi- 
xerit, nondum Caelestini sententiam Constantinopolim allatam 
esse, adeoque inibi neutiquam fuisse cognitam. Praeterea, cum 
indictam ab Imperatoribus Ephesinam Synodum Caelestinus 
comperisset, minime suscepto eiusmodi consilio obstitit; quin 
immo, datis litteris ad Theodosium* et ad Alexandrinum Anti- 
stitem,* et huiusmodi dilaudavit propositum et legatos suos, 
qui Concilio praeessent, Cyrillum scilicet Patriarcham, Arca- 
dium et Proiectum Episcopos ac Philippum presbyterum, delegit 
ac renuntiavit. In hac tamen agendi ratione Romanus Pontifex 
non caussam adhuc iniudicatam arbitrio Concilii reliquit, sed 
revera manentibus, ita ipsemet, «quae a nobis antea statuta 
sunt »* ita conciliaribus Patribus ab se latam sententiam exse- 
quendam mandavit, ut iidem, si fieri posset, conlatis inter se 
consiliis admotisque ad Deum precibus, errantem Constantino- 
politanae sedis Episcopum ad unitatem fidei reducere contende- 
rent. Ita enim Cyrillo, a, Pontifice percontanti quomodo se in 
negotio gereret, scilicet « utrum sancta Synodus recipere debeat 
hominem a se praedicata damnantem; an, quia induciarum tem- 
pus emensum est, sententia dudum lata perduret », Caelestinus 
rescribit: « Tuae sit hoc sanctitatis cum venerando fratrum Con- 
cilio ut orti in Ecclesia strepitus comprimantur, et finitum, Deo 
iuvante, negotium votiva correctione discamus. Conventui autem 
nos deesse non dicimus, neque enim ab his absentes esse possumus, 
quibus nos ubicumque positis, fides tamen una coniungit... Ilic 
sumus, quia quod illic pro omnibus agitur, cogitamus; spiritua- 
liter agimus, quod corporaliter agere non videmur. Studeo quieti 
catholicae, studeo pereuntis saluti, si tamen voluerit aegritudi- 


_ nem confiteri. Quod ideo dicimus, ne volenti se corrigere forsitan 


1 Mansi, 1. o., IV, 1291. 
® Mans, c., IV, 1292. 
Manst, c., IV, 1287. 

deesse videamur... Probet nos veloces pedes ad effundendum san- 
guinem non habere, quando sibi etiam remedium cognoscat 
oblatum ». * 
Atsi haec Caelestini verba paternum illius ostendunt animum, 
ac luculentissime testantur nihil eum habuisse antiquius quam ut 
germanae fidei lumen obcaecatis mentibus affulgeret, adeoque 
errantium reditu laetaretur Ecclesia; verumtamen quae legatis 
suis ipsemet praescripsit Ephesum proficiscentibus, eiusmodi 
profecto sunt ut illam patefaciant Pontificis curam sollicitudinem- 
que, qua divinitus accepta Romanae Sedis iura sarta tectaque 
iusserit esse servanda. Haec enim inter alia habet: « Auctorita- 
tem Sedis Apostolicae custodiri debere mandamus; siquidem et 
instructiones, quae vobis traditae sunt, hoc loquantur, ut inter- 
esse conventui debeatis, ad disceptationem si fuerit ventum, 
vos de eorum sententiis iudicare debeatis, non subire certamen ». * 
Neque aliter se gesserunt legati, annuentibus sane sacrae 
Synodi Patribus. Siquidem, absolutissimis, quae supra memoravi- 
mus, Pontificis mandatis firmiter fideliterque obsecuti, cum Ephe- 
sum, peracta iam actione prima iidem pervenissent, ea omnia quae 
in superiore coetu decreta essent, sibi reddenda esse expostula- 
runt ut, Apostolicae Sedis nomine, confirmata rataque haberentur: 
« Rogamus ut ea nobis patefieri mandetis, quae ante adventum 
nostrum in sancta hac Synodo acta sunt, quo iuxta beati Papae 
nostri praesentisque huius sancti coetus sententiam nos quoque 
confirmemus ... » * 
Ac Philippus presbyter coram Concilio universo praeclaram 
illam pronuntiavit de Romanae Ecclesiae primatu sententiam, 
quam ipsa refert dogmatica Vaticanae Synodi Constitutio 
« Pastor Aeternus ».‘* Scilicet: «Nulli dubium, imo saeculis omni- 
bus notum est, quod sanctus beatissimusque Petrus Apostolorum 
princeps et caput, fideique columna, et Ecclesiae catholicae fun- 


1 Mans, 1. c., IV, 1292. 

Mans, l. c., IV, 556. 

* Manst, L. c., IV, 1290. 

* Conc. Vatic., sess. IV, cap. 2. 

damentum, a Domino nostro Iesu Christo, Salvatore humani 
generis ac Redemptore, claves regni accepit, solvendique ac li- 
gandi peccata potestas ipsi data est: qui ad hoc usque tempus 
et semper in suis successoribus vivit et iudicium exercet ». * 
Quid amplius? Numquid Oecumenici Concilii Patres huic 
Caelestini eiusque legatorum agendi rationi obstiterunt, vel 
aliquo pacto adversati sunt? Minime prorsus. Quin immo litte- 
rarum monumenta supersunt, quae suam ipsorum observantiam 
reverentiamque apertissime ostendunt. Etenim in secunda sacrae 
Synodi actione cum pontificii legati, Caelestini litteras perlegen- 
tes, haec inter alia edicerent: « Direximus pro nostra sollicitu- 
dine sanctos fratres et consacerdotes nostros unanimes nobis et 
probatissimos viros Arcadium et Proiectum Episcopos et Philip- 
pum presbyterum nostrum, qui iis, quae aguntur, intersint, et 
ea, quae a nobis antea statuta sunt, exsequantur; quibus prae- 
standum a vestra sanctitate non dubitamus assensum... »;* 
tantum abest ut conciliares Patres hance veluti supremi iudicis 
sententiam infitiati sint, ut potius eam una voce dilaudantes, 
Romanum Pontificem amplissimis hisce acclamationibus consa- 
lutaverint: « Hoc iustum iudicium! Novo Paulo Caelestino, novo 
Paulo Cyrillo, Caelestino custodi fidei, Caelestino cum Synodo 
concordi, Caelestino universa Synodus gratias agit; unus Caele- 
stinus, unus Cyrillus, una fides Synodi, una fides orbis terrarum ». * 
Ubi vero ad Nestorii damnationem reprobationemque ven- 
tum est, iidem conciliares Patres non libere sibi atque ex integro 
putant rem esse iudicandam, sed sese Romani Pontificis oraculo 
praeoccupatos atque « coactos » aperte profitentur: « Deprehen- 
dentes ... ipsum (Nestorium) impie sapere et praedicare, coacti 
per sacros canones et per epistolam sanctissimi Patris nostri et 
comministri Caelestini, Romanae Ecclesiae Episcopi, lacrymis 
subinde perfusi, ad lugubrem hance contra eum sententiam neces- 
sario venimus. Igitur Dominus noster Iesus Christus, blasphemis 

illius vocibus impetitus, per sanctissimam hanc Synodum, euamdem 
Nestorium episcopali dignitate privatum et ab universo sacer- 
dotum consortio et coetu alienum esse definivit ». * 

Atque idem omnino Firmus, Episcopus Caesariensis, in se- 
ecunda Concilii actione, apertis hisce verbis, professus est: « Aposto- 
lica et Sancta Sedes, Caelestini sanctissimi episcopi per litteras, 
quas ad religiosissimos Episcopos... misit, etiam ante de prae- 
senti negotio sententiam regulamque praescripsit, quam nos 
quoque secuti... quoniam Nestorius, a nobis citatus, non paruit, 
formam illam exsecutioni mandavimus, canonicum apostoli- 
eumque iudicium in eum proferentes ». * 

Iamvero, quae alia ex aliis documenta adhuc a Nobis revocata 
sunt tam expresse significanterque evincunt communem iam tunc 
in universa Ecclesia viguisse fidem de Romani Pontificis in omnem 
Christi gregem auctoritate, nulli quidem subiecta ac falli nescia, 
ut eadem Nobis perspicuam illam atque dilucidam in mentem 
reducant Augustini sententiam, paucis ante annis de Zosimi papae 
per Epistulam Tractoriam iudicio in Pelagianos prolato: « In his 
verbis Apostolicae Sedis tam antiqua atque fundata, tam certa et 
clara est catholica fides, ut nefas sit de illa dubitare christiano ». * 

Atque utinam sanctissimus ille Hipponensis Episcopus in 
Ephesina Synodo interesse potuisset; quantopere, mira ingenii 
sui acie disceptationum discrimen perspiciens, catholicae veri- 
tatis dogmata inlustrasset, eaque animi sui fortitudine tuitus 
esset. Attamen, ubi Imperatorum legati Hipponem pervenerunt, 
qui invitationis litteras eidem redderent, nihil aliud superfuit, 
nisi ut praeclarum illud christianae sapientiae iubar exstinctum, 
eiusque sedem a Vandalis vastatam complorarent. 


“ Nos non latet, venerabiles fratres, ex iis nonnullos, qui, nostra 
praesertim aetate, historiae pervestigationibus dant operam, 
totos esse non modo in Nestorio de haereseos labe purgando, 

sed etiam in sanctissimo;illo Alexandrino episcopo Cyrillo idcirco 
iniquae simultatis accusando, quod Nestorium sibi invisum’calum- 
niatus sit, atque ob ea, quae non docuisset, ad eiusdem damnatio- 
nem provocandam omnibus prorsus viribus contenderit. Quam 
quidem criminationem, sane gravissimam, iidem Constantinopo- 
litani episcopi defensores beatissimo ipsi decessori Nostro Caele- 
stino, cuius imperitia Cyrillus abusus esset, ac vel ipsi sacrosanctae 
Ephesinae Synodo non verentur inurere. | 

Verumtamen inani huiusmodi auso atque temerario universa 
reprobando reclamat Ecclesia, quae et nullo non tempore Nestorii 
damnationem agnovit iure meritoque prolatam, et Cyrilli doctri- 
nam orthodoxam tenuit, et Ephesinum Concilium in Oecumenicis 
Synodis, Spiritu Sancto afflante, celebratis semper habuit atque 
nunquam non est venerata. 

Etenim, ut bene multa mittamus atque luculentissima litte- 
rarum monumenta, omnes profecto norunt complures etiam Nesto- 
rii asseclas — qui rerum deeursum suis oculis perspectum habue- 
rant, quique nulla cum Cyrillo necessitudine iungebantur — 
quamvis ob Nestorii amicitiam, ob magnam -scriptorum eius 
allectationem obque incensum ipsum disceptationum ardorem 
in adversam partem commoverentur, post tamen Ephesinam Sy- 
nodum veluti luce veritatis perculsos, Constantinopolitanum Epi- 
scopum haereticum iusta Ecclesiae lege vitandum pedetemptim 
deseruisse. Quos inter nonnulli superstites pro certo erant, cum 
decessor Noster f. r. Leo Magnus ita ad Paschasinum Lilybetanum 
episcopum, eumdemque suum ad Chalcedonense Concilium lega- 
tum, scribebat: «Totam Cunstantinopolitanam Ecclesiam cum 
monasteriis omnibus et multis episcopis noveris praebuisse con-- 
sensum, et subseriptionibus suis Nestorium atque Eutychen cum 
suis anathematizasse dogmatibus ».* In dogmatica autem ad 
Leonem imperatorem epistula Nestorium apertissime tamquam 
haereticum et haereseos: magistrum, nemine refragante, redar- 
guit; siquidem: « Anathematizetur ergo — inquit — Nestorius, 

qui beatam Virginem Mariam non Dei, sed hominis tantummodo, 
eredidit genitricem, ut aliam personam carnis faceret, aliam Dei- 
tatis, nec unum Christum in Verbo Dei et carne sentiret, sed se- 
paratim atque seiunctim alterum filium Dei, alterum hominis 
praedicaret »... Hoc item prorsus Chalcedonense Concilium, Ne- 
storium iterum reprobando atque Cyrill: doctrinam. dilaudando, 
sollemniter sanxisse nemo est qui ignoret. Ac sanctissimus decessor 
Noster Gregorius Magnus, vixdum ad beati Petri cathedram evec- 
tus est, in synodica sua ad orientales Ecclesias epistula, quatuor 
memoratis Oecumenicis Conciliis, Nicaeno nempe, Constantino- 
politano, Ephesino atque Chalcedonensi, nobilissimam hane de 
iisdem habet maximique momenti sententiam: «... In his, velut 
in quadrato lapide, sanctae fidei structura consurgit, et cuius- 
libet vitae atque actionis exsistat, quisquis eorum soliditatem 
non. tenet, etiam si lapis esse cernitur, tamen extra aedificium 
iacet »,* Omnes igitur in comperto habeant Nestorium revera 
haeretica praedicasse commenta, Alexandrinum Patriarcham 
strenuum exstitisse catholicae fidei defensorem, ac Caelestinum 
Pontificem, una cum Ephesina Synodo, et avitam doctrinam 
tutatum esse et supremam Apostolicae Sedis auctoritatem. 


II 


Iam nune, venerabiles fratres, ad ea doctrinae capita altius 
investiganda gradum faciamus, quae Oecumenica Ephesina Sy- 
nodus per ipsam Nestorii damnationem palam professa est 
suaque auctoritate sanxit. Scilicet, praeterquam quod Pelagia- 
nam haeresim reprobavit eiusque damnavit fautores — quos 
inter et Nestorium fuisse non est dubium — illud potissimum in 
caussa fuit ac fere concorditer a Patribus sollemniterque confir- 
matum; videlicet impiam omnino esse ac Sacris Litteris repu- 
gnantem huius haeresiarchae sententiam, ideoque certum prorsus 

quod ipsemet renuebat, nimirum unam esse in Christo personam 
eamdemque divinam. Cum enim Nestorius, ut diximus, Divinum 
Verbum humanae naturae non substantialiter atque hypostatice 
in Christo uniri praefracte contenderet, sed accidentali quodam 
ac morali vinculo, Ephesini Patres, Constantinopolitanum epi- 
scopum damnantes, rectam de Incarnatione doctrinam,,. firmiter 
ab omnibus retinendam, aperte professi sunt. Ac sane Cyrillus 
in epistulis et capitulis ad Nestorium iam antea datis atque Oecu- 
menicae insertis huius Synodi Actis, mire cum Romana Ecclesia 
consentiens, haec disertis iteratisque tuebatur verbis: « Nulla 
itaque ratione unum Dominum nostrum Iesum Christum in duos 
filios divellere fas est ... Non enim Scriptura dicit Verbum hominis 
personam sibi associasse, sed carnem factum esse. Quod autem 
Verbum caro factum perhibetur, id aliud nihil est quam quod 
perinde ac nos carni et sanguini communicavit; suum ergo fecit 
nostrum corpus prodiitque homo ex muliere, deitate interim aut 
ex Patre nativitate non abiecta: mansit enim in ipsa quoque car- 
nis assumptione quod erat ». * 

Etenim sacro edocemur eloquio divinaque traditione, Dei 
Patris Verbum non cuidam homini, in se iam subsistenti, se con- 
iunxisse, at unum eumdemque Christum Dei Verbum esse; in 
Patris sinu aevo sempiterno perfruens, atque hominem in tempore 
factum. Siquidem divinitat-m humanitatemque in Christo Iesu, 
humani generis Redemptore, mirabili illa vinciri unione, quae 
hypostatica iure meritoque dicitur, ex eo luculentissime evincitur, 
quod in Sacris Litteris idem unus Christus non modo Deus et 
homo vocatur, sed etiam ut Deus itidemque homo operari, ac 
denique qua homo mori, qua Deus e mortuis resurgere praeclare 
perhibetur. Scilicet, qui in sinu Virginis Spiritus Sancti opera 
conceptus, nascitur, iacet in praesepio, filium hominis se nomi- 
nat, patitur, crucique affixus moritur, idem prorsus est qui ab 
Aeterno Patre « Filius meus dilectus »* prodigiali sollemnique modo 

appellatus, cum admissorum veniam divina potestate condo- 
nat, tum aegrotos propria virtute sua ad sanitatem* ac mortuos 
revocat ad vitam.* Quae quidem omnia ut luculenter ostendunt 
duas esse in Christo naturas, e quibus et humana et divina eli- 
ciuntur opera, ita haud minus luculenter testantur unum esse 
Christum, Deum hominemque simul, ob illam divinae personae 
unitatem, qua « Theanthropos » vocatur. 

Hance praeterea doctrinam perpetuo ab Ecclesia traditam 
per humanae Redemptionis dogma comprobari atque confirmari 
nemo est qui non videat. Enimvero quomodo poterat Christus 
« primogenitus in multis fratribus»‘ vocari, vulnerari propter 
iniquitates nostras,*® nosque a peccati servitute redimere, nisi 
humana, aeque ac nos, frueretur natura? Atque itidem, quo pacto 
poterat ipse Caelestis Patris omnino placare iustitiam, ab humano 
genere violatam, nisi immensa polleret, ex divina persona sua, 
atque infinita dignitate? 

Neque hoc catholicae veritatis caput ex eo infitiari licet, quod, 
si Redemptor noster humana carere persona dicatur, idcirco 
humanae eius naturae aliqua videatur deesse perfectio, quare 
ipsemet, ut homo, minor nobis evadat. Sicut enim subtiliter saga- 
citerque admonet Aquinas, « personalitas intantum pertinet ad 
dignitatem alicuius rei et perfectionem, inquantum ad dignita- 
tem alicuius rei et perfectionem eius pertinet, quod per se exsistat; 
quod in nomine personae intelligitur: dignius autem est alicui, 
‘quod exsistat in aliquo se digniore, quam quod exsistat per se; 
et ideo ex hoc ipso humana natura dignior est in Christo, quam 
in nobis, quod in nobis quasi per se exsistens propriam persona- 
litatem habet, in Christo autem exsistit in persona Verbi; sicut 
etiam esse completivum speciei pertinet ad dignitatem formae: 
tamen sensitivum nobilius est in homine propter coniunctionem 

ad nobiliorem formam completivam, quam sit in bruto animali, 
in quo est forma completiva ». * 

Praeterea operae hic pretium est animadvertere, quemadmo- 
dum Arius, callidissimus ille catholicae unitatis subversor, divi- 
nam Verbi consubstantialemque Aeterno Patri naturam impu- 
gnavit, ita Nestorium, alia prorsus via progressum, hypostaticam 
nimirum Redemptoris unionem renuendo, plenam atque inte- 
gram Christo, quamvis non Verbo, denegasse divinitatem. Si 
enim morali tantummodo nexu, ut.perperam ipse hariolaba- 
tur, divina natura cum humana copularetur in Christo — quod 
quidem, ut diximus, prophetae etiam ceterique christianae sancti- 
tatis heroes, ob suam cuiusque cum Deo coniunctionem, quodam- 
modo assecuti sunt — vel parum differret, vel minime prorsus, 
humani generis Servator ab iis, quos sua gratia suoque sanguine 
redemit. Abdicata igitur hypostaticae unionis doctrina, in qua 
Incarnationis humanaeque Redemptionis dogmata innituntur 
atque consistunt, totum concidit ac corruit catholicae aprons 
fundamentum. 

Quapropter haud miramur si, ingruente Nestorianae nocmenns 
periculo, catholicus orbis contremuit universus; -haud miramur si 
Constantinopolitano Episcopo, avitae fidei temere vaferrimeque 
adversanti, Ephesina Synodus acriter obstitit, eumque, Romani 
Pontificis sententiam exsecuta, diro perculit anathemate. 
Nos itaque, omnibus christiani aevi aetatibus concordi respon- 
dentes animo, humani generis Redemptorem non « Eliam ... aut 
unum ex Prophetis » veneramur, quos caeleste Numen per gra- 
tiam suam inhabitat, sed cum Apostolorum Principe, arcanum 
eiusmodi divinitus aenqanente, una voce profitemur: «Tu es 
Christus, Filius Dei vivi ». 

Quo veritatis dogmate in tuto posito, facile inde colligi potest 
universam hominum rerumque mundanarum concretionem ea 
dignitate per mysterium Incarnationis adauctam esse, qua maior 
intellegi profecto nequeat, e& sane grandiore, ad quam per 

creationis opus provecta fuerit. Ita enim in Adae subole unus 
habetur, nempe Christus, qui sempiternam omnino attingit 
infinitamque divinitatem, cum eademque arcano arctissimoque 
modo coniungitur; Christum dicimus, fratrem quidem nostrum, 
humanaque natura praeditum, at Deum etiam nobiscum, seu 
Emmanuelem, qui sua pos gratia suisque promeritis cum ad divi- 
num omnes reducit Auctorem, tum ad eam revocat caelestem 
beatitatem, e qua per originale peccatum misere delapsi sumus. 
Gratum igitur eidem habeamus animum, eius sequamur prae- 
cepta, imitemur exempla. Ita enim eius divinitatis consortes 
erimus, «qui humanitatis nostrae fieri dignatus est particeps ». * 

Atsi, ut diximus, nullo non tempore, per saeculorum decursum, 
germanam huiusmodi atque incorruptam de personali Conditoris 
sui unitate atque divinitate doctrinam vera Iesu Christi Ecclesia 
diligentissime tutata est, non ita, proh dolor, apud eos contingit, 
qui extra unum Christi ovile miserrime vagantur. Quandocum- 
que enim ab infallibili Ecclesiae magisterio se quis pertinaciter 
eripit, certam in eo veramque de Iesu Christo doctrinam sensim 
deficere lamentamur. Et sane, si tot tamque varias religiosas 
factiones, eas praesertim, quae inde a saeculis xvi et xvi exortae, 
christiano adhuc ornantur nomine, quaeque ab inito discidio suo 
firmiter Christum Deum hominemque profitebantur, quid nunc 
de eo sentiant interrogemus, absimilia profecto atque inter se 
pugnantia habeamus responsa: nam pauci quidem ex iis rectam 
de Redemptoris nostri persona doctrinam plenamque fidem ser- 
varunt; alii vero, si qua ratione simile aliquid affirmant, vaporan- 
tia tamen aromata sapere videntur, sua iam re destituta. Etenim 
TIesum Christum velut hominem proponunt, divinis charismatibus — 
praeditum, arcano quodam modo prae aliis divinitati coniunctum, 
Deo maxime propinquum; at longe ab integra absunt atque sin- 
cera catholicae fidei professione. Alii denique nihil divini in Christo 
agnoscentes, eum merum hominem profitentur, eximiis quidem 
animi corporisque dotibus ornatum, sed erroribus etiam atque 

humanae fragilitati obnoxium. Ex quo liquido patet hos omnes, 
aeque ac Nestorium, velle temerario auso «solvere Christum » 
ideoque, teste Ioanne Apostolo, non esse ex Deo.’ 

Nos igitur e supremo huius Apostolicae Sedis fastigio eos 
omnes paterno animo adhortamur, qui se Christi asseclas esse 
gloriantur, quique in ipso cum singulorum, tum humanae consor- 
tionis spem salutemque ‘reponunt, ut firmius in dies arctiusque 
Romanae Ecclesiae adhaereant, in qua una Christus integra per- 
fectaque fide creditur, sincero adorationis cultu colitur, atque 
perpetua incensae caritatis flamma diligitur. Meminerint iidem, 
ii praesertim qui seiuncto a Nobis gregi praesunt, quam maiores 
sui Ephesi sollemniter protessi sunt fidem, eam, quemadmodum 
anteacta aetate ita in praesens, a suprema hac veritatis Cathedra. 
immutatam servari strenueque defendi; meminerint huiusmodi 
germanae fidei unitatem in una tantummodo petra inniti ac consi- 
stere a Christo posita, itemque, per supremam Beati Petri succes- 
sorum auctoritatem, sartam tectamque servari posse. 

De hae quidem catholicae religionis unitate paucis ante annis 
per Encyclicas Litteras « Mortalium animos.» fusius disseruimus; 
iuvat tamen heic rem breviter in mentem redigere, cum hyposta- 
_ tica Christi unio, in Ephesina Synodo sollemniter confirmata, 
illius unitatis imaginem referat atque proponat, qua Redemptor 
noster mysticum corpus suum, Ecclesiam nempe, ornatum voluit, 
«unum corpus »* «compactum et connexum ».* Nam si perso- 
nalis Christi unitas arcanum exsistit exemplar, ad quod ipsemet 
unam christianae societatis compagem conformare voluit, id 
profecto non ex commenticia quadam oriri posse multorum inter 
se discordium coniunctione, sed ex una solummodo hierarchia, 
ex uno summoque magisterio, ex una credendi lege, unaque chri- 
stianorum fide nemo cordatus non videat. * Hane Ecclesiae uni- 
tatem, quae in communione cum Apostolica Sede continetur, 

praeclare in Ephesina Synodo Philippus Romani Episcopi legatus 
testatus est, qui Conciliares Patres litteris a Caelestino datis una 
voce plaudentes alloquens, memoranda haec protulit verba: « Gra- 
tias agimus sanctae venerandaeque Synodo, quod litteris sancti 
beatique Papae nostri vobis recitatis, sancta membra sanctis ve- 
stris vocibus sancto capiti, sanctis etiam vestris exclamationibus 
vos adiunxeritis. Non enim ignorat vestra beatitudo totius fidei 
vel etiam Apostolorum caput esse beatum Apostolum Petrum ».* 
- Quodsi umquam, nune maxime, venerabiles fratres, boni 
omnes una eademque in Iesum Christunt eiusque mysticam Spon- - 
sam KEcclesiam sincera fidei professione obstringantur oportet, 
cum tot ubique homines suave Christi iugum excutere conentur, 
eius doctrinae lucem respuant, gratiae rivos proculcent, divinam 
denique auctoritatem eius repudient, qui factus est, secundum 
illud Evangelii, «in signum cui contradicetur».* FE lacrimabili 
eiusmodi a Christo defectione cum innumera proficiscantur incre- 
seentia cotidie detrimenta, opportunum ab eo omnes remedium 
quaerant, qui unus « - caelo datus est hominibus, in quo opor-. 
teat nos salvos fieri ». 
Ita enim tantummodo, mortalium animis sacro euaivente Tesu 
Corde, cum singulis hominibus, tum domestico convictui ipsique 
eivili societati, tam acriter in praesens perturbatis, feliciora pote- 
runt emergere tempora. 


TIl 


Ex hoc vero, quod adhue attigimus, doctrinae 
capite illud necessario consequitur divinae maternitatis dogma, 
quod de B. Virgine Maria praedicamus: «non quod — ut Oyrillus 
admonet — Verbi natura ipsiusve divinitas ortus sui principium 
ex sancta Virgine sumpserit, sed quod sacrum illud corpus anima 

intelligente perfectum ex ea traxerit, cui et Dei Verbum wenn 
hypostasim unitum, secundum carnem natum dicitur ». 

Enimvero, si Filius B. Mariae Virginis Deus est, illa pro certo, 
quae eum genuit, Dei Mater iure est meritoque appellanda; si una 
est Iesu Christi persona, eaque divina, procul dubio Maria non 
Christi hominis Genitrix tantummodo, sed Deipara, seu Theotocos 
vocari ab omnibus debet. Quae igitur ab Elisabeth, cognata sua, 
«Mater Domini mei»? salutatur, quae ab Ignatio martyre Deum 
peperisse dicitur,* et ex qua Tertullianus Deum natum esse pro- 
fitetur, ‘ illam utique omnes almam Dei Parentem veneremur, 
cui plenam contulit aeternum Numen gratiam, tantéque adauxit 
dignitate. 

Ae porro, hane a prima Ecclesiae aetate traditam veritatem 
non quispiam ex eo reiicere poterit, quod B. Virgo Maria corpus 
quidem Iesu Christo praebuerit, non caelestis Patris generaverit 
Verbum; siquidem, ut suo iam tempore Cyrillus recte dilucideque 
respondet, ° quemadmodum ceterae omnes, in quorum sinu ter- 
rena nostra concretio non anima procreatur humana, matres 


_revera dicuntur ac sunt, ita ipsa itidem ex una Filii sui persona 


divinam adepta est maternitatem. 

Merito igitur, impiam Nestorii sententiam, quam Romanus 
Antistes, divino Spiritu ductus, superiore anno damnaverat, 
iterum Ephesina Synodus sollemniter reprobavit. 

Atque tanta in Deiparam Virginem Ephesina plebs ferebatur 
pietate, tanto aestuabat amore ut, cum latum a conciliaribus 
Patribus iudicium intellexisset, effusé animorum laetitié eosdem 
conclamaret, atque ardentibus instructa facibus confertoque 
agmine, domum usque comitaretur. Ac pro certo ipsamet magna 
Dei Parens, mirando eiusmodi spectaculo suaviter de caelo arri- 
dens, suos Ephesi filios cunctosque catholici orbis christifideles, 

Nestorianae haereseos insidiis perturbatos, materno animo prae- 
sentissimoque auxilio suo proseeuta est. 

Quo ex divinae maternitatis dogmate, veluti ex arcanae sca- 
turiginis fonte, singularis profluit Mariae gratia eiusque summa 
post Deum dignitas. Quin immo, ut praeclare scribit Aquinas: 
« Beata Virgo ex hoc quod est Mater Dei, habet quandam digni- 
tatem infinitam ex bono infinito quod est Deus ».* Quod satius 
hisce verbis Cornelius a Lapide enucleat atque explicat: « Beata 
Virgo est Mater Dei; ergo ipsa longe excellentior est omnibus 
angelis, etiam seraphinis et cherubinis. Mater Dei est; ergo puris- 
sima est et sanctissima, adeo ut sub Deo maior puritas intelligi 
nequeat. Mater Dei est; ergo quidquid ulli Sanctorum concessum 
est privilegii (in om gratiae gratum facientis), hoc illa prae 
omnibus obtinet ». 

Cur igitur Novatores atque acatholici non pauci tam acerrime 
nostram reprobant in Deiparam Virginem pietatem, veluti nos 
cultum subducamus uni Deo debitum? 

An neseciunt iidem, neve attente considerant nihil posse Iesu 
Christo gratius obvenire, qui in Matrem suam magno profecto 
flagrat amore, quam si eam pro merito veneremur, impense reda- 
memus, eiusque sanctissima imitantes exempla validum patroci- 
nium eius conciliare nobis studeamus? 

Nolumus tamen heic rem silentio praeterire, quae haud medio- 
cri solacio Nos afficit, videlicet nostris hisce temporibus Nova- 
~ tores etiam nonnullos Deiparae Virginis dignitatem melius agno- 
scere, ad eamque studiose reverendam honorandamque allici 
atque moveri. Quod quidem, dummodo ex intima atque sincera 
eorum conscientia, non autem ex tecta quadam ratione conci- 
liandi sibi catholicorum animos proficiscatur, ut alicubi evenire 
comperimus, Nos omnino sperare iubet fore ut — ad rem bonis 
omnibus orando operandoque enitentibus ac Beata Virgine depre- 
cante, quae errantes filios materno prosequitur animo — ipsimet 
ad unum Jesu Christi gregem adeoque ad Nos, qui licet immeren- 


1 Summ. Theol., I, q. XXV, a. 6. 
2 In Maith., I, 6. 

tes, eius in terris partes agimus auctoritatemque oe tan- 
dem aliquando reducantur. 

At aliud etiam, venerabiles fratres, in Mariae maternitatis 
munere Nobis recolendum putamus, quod quidem sapit dulcius, 
sapit suavius. Ipsa scilicet ex hoe quod humani generis peperit 
Redemptorem, nostrum quoque omnium, quos Christus Dominus 
fratres habere voluit,* quodammodo exsistit benignissima mater. 

«Talem, ita decessor Noster f. r. Leo XIII, nobis praestitit 
Deus, cui, hoc ipso quod Unigenae sui Matrem elegit, maternos 
plane indidit sensus, aliud nihil spirantes nisi amorem et veniam; 
talem facto suo Iesus Christus ostendit, cum Mariae subesse et 
obtemperare ut matri filius sponte voluit; talem de cruce praedi- 
cavit, cum vuniversitatem humani generis, in Ioanne discipulo, 
curandam ei fovendamque commisit; talem denique se dedit 
ipsa, quae eam immensi laboris hereditatem, a moriente Filio 
relictam, magno complexa animo, materna’in omnes officia con- 
festim coepit impendere ». * 

Ex quo fit ut ad eam praepotenti quadam impulsione feramur, 
ut nostra omnia — gaudia scilicet, si laetamur; aerumnas, si 
angimur; spes, si ad meliora tandem emergere nitimur — fidentes 
eidem concredamus; ex quo fit ut, si difficiliora inciderint Ecclesiae 
tempora, si fides labet quod refrixerit caritas, si privati publi- 
cique mores in deterius vergant, si aliquod catholico nomini civi- 
lique consortioni periculum impendeat, supplices ad eam perfugia- 
mus caelestem opem deprecantes; ex quo denique fit ut in supremo 
mortis discrimine, cum nulla aliunde spes detur, nullum auxilium, 
ad eam lacrimantes oculos trementesque manus attollamus, veniam 
a Filio suo per eam efflagitantes, aeternamque in caelis felicitatem. 

Ineensiore igitur studio, in praesentibus, quibus afficimur, 
necessitatibus eam adeant omnes; ab eaque instanti supplica- 
tione contendant « ut exorato Filio, aberrantes nationes ad chri- 
stiana redeant instituta et praecepta, in quibus salutis publicaé 
firmamentum consistit, unde et expetitae pacis et verae beati- 


2 Rom., VIII, 29. 
2 Epist. Encyel. Octobri mense adventanie, die xxu Sept. mDcccxcr. 

tatis copia efflorescit. Ab ipsa eo impensius contendant, quod 
bonis omnibus exoptatissimum esse debet, ut Ecclesia mater 
libertate potiatur tranquilleque fruatur sua; quam non alio illa 
refert nisi ad summas hominum procurandas rationes, a qua sin- 
guli et civitates nulla usquam damna, plurima omni tempore et 
maxima beneficia senserunt ». * 

At peculiare praesertim beneficium exoptamus, idque maximi 
quidem ponderis, auspice caelesti Regina, ab omnibus implorari. 
Scilicet, quae tam ardenti pietate a dissidentibus Orientis populis 
adamatur ac colitur, ne patiatur ipsa ut ab Ecclesiae unitate 
adeoque a Filio suo, cuius Nos in terris vice fungimur, misere 
iidem aberrent atque adhuc semper abducantur. Redeant ad com- 
munem Patrem, cuius sententiam omnes Ephesinae Synodi Patres 
observantissime exceperunt, quemque concordi plausu « custo- 
dem fidei» consalutarunt; ad Nos redeant omnes, qui paternum 
omnino in eos gerimus animum, quique libenter amantissima illa 
verba facimus Nostra, quibus Cyrillus Nestorium enixe adhortatus 
est ut « Ecclesiarum pax aonservetur, dilectionisque et concor- 
diae vinculum inter Dei sacerdotes indissolubile permaneat », * 

_Atque utinam quam primum laetissimus ille dies illucescat, 
cum Deipara Virgo in Liberiana Basilica a decessore Nostro 
Sixto III tessellato opere affabre expressa — quod quidem opus 
Nosmet ipsi ad pristinum decorem restitutum voluimus — desci- 
tos a Nobis filios redeuntes omnes cernat, Nobiscum ipsam uno 
-animo unaque fide veneraturos. Id erit profecto Nobis tam iucun- 
dum, quam quod maxime. 

Auspicato praeterea ducimus contigisse Nobis quindeciens 
huiusmodi saecularem celebrationem agere; Nobis dicimus, qui 
easti connubii dignitatem sanctitudinemque contra ingruentes 
omne genus fallacias tuiti sumus;* quique sacrosancta in iuven- 
tutis educationem iura et sollemniter catholicae Ecclesiae vindi- 
cavimus, et quibus esset rationibus eadem tradenda, quibus prin- 


1 Epist. Encycl. s. c. 
Mansi, |. c:, IV, 891. 
* Litt. Encycl. Casti connubii, die xx1 Decemb. mMpccccxxx. 

cipiis conformanda ediximus atque explanavimus.* Haec enim 
quae de utraque re edidimus praecepta eximium habent in divinae 
maternitatis munere inque Nazarethana illa familia exemplum, 
quod omnibus ad imitandum proponatur. « Habent revera — ita 
decessor Noster, f. r. Leo XIII — patresfamilias in Ioseph vigi- 
lantiae providentiaeque paternae praeclarissimam normam: habent 
matres in Sanctissima Virgine Deipara amoris, verecundiae, sub- 
missionis animi perfectaeque fidei insigne specimen: filii vero fami- 
lias in Iesu, qui erat subditus illis, habent divinum obedientiae 
exemplar, quod admirentur, colant, imitentur ». * 

At peculiari modo opportunum est ut illae praesertim nostrae 
huius aetatis matres, quae vel prolis, vel coniugalis vinculi per- 
taesae, susceptum ab se officium prostratum violatumque habent; 
Mariam suspiciant intentoque animo meditentur, quae gravissi- 
_ mum maternitatis munus ad tantam evexit nobilitatem. Ita enim 
spes subest fore ut ad pudendum dedecoris notae magno matri- 
monii sacramento inustae, caelestis Reginae aspirante consilio, 
inducantur; et ad mirabiles eius virtutum laudes pro viribus 
assequendas salubriter excitentur. : 

Quae si omnia ex sententia cedant, si domestica nempe so- 
cietas — totius humanae convictionis principium atque firma- 
mentum — ad dignissimam huius sanctitatis normam revocetur, 
procul dubio formidoloso illi, quo conflictamur, malorum discri- 
mini aliquando tandem occurrere atque mederi poterimus. 

Ita enim continget ut « pax Dei, quae exsuperat omnem sen- 
sum », omnium « corda et intelligentias custodiat »;* atque opta- 
tissimum Christi Regnum, foederatis animis viribusque, ubique 
gentium feliciter constabiliatur. 

Nolumus denique Encyclicis hisce Litteris finem facere, quin 
rem vobis, venerabiles fratres, significemus omnibus pro certo 
gratam. Cupimus scilicet ut liturgicum non desit saecularis huius 
commemorationis monumentum, quod ad pietatem conferat erga 


1 Litt. Encycl. Divini ilius Magistri, die xx1 Decemb. mpccccxxrx. 
2 Litt. Apost. Neminem fugit, die x1v Ian. mpcccLxxXxXII. ; 
3 Phil., IV, 7. 

summam Dei Parentem in clero populoque refovendam; quaprop- 
ter supremo iussimus Consilio sacris ritibus praeposito ut Officium . 
ac Missa de divina Maternitate edantur, ab universa Ecclesia 
celebranda. 

Atque interea caelestium munerum auspicem paternaeque 
voluntatis Nostrae testem, vobis singulis universis, venerabiles 
fratres, et clero populoque vestro, Apostolicam Benedictionem 
peramanter in Domino impertimus. 3 

Datum Romae, apud Sanctum Petrum, die xxv mensis Decem- 
bris, in Festo Nativitatis D. N. Iesu Christi, anno MDCCCCXXXI, 
Pontificatus Nostri decimo. 


PIUS PP. XI 

EPISTOLA 


AD R. P. D. FRANCISCUM KORDAC ARCHIEPISCOPUM AMASENUM HACTENUS 


PIUS PP: XI 


Venerabilis frater, salutem et apostolicam benedictionem. — A Nostro 
apud Cecoslovacchos Apostolico Nuntio haud ita pridem didicimus pasto- 
rali te munere abdicavisse; eamque ob causam te in huiusmodi devenisse 
consilium, quod animo reputaveris, gravissimas atque in dies maiores solli- 
citudines, quibus archidioecesis Pragensis nunc temporis premitur, iam 
aeque non posse cum valetudine tua componi. Quo quidem consilio palam 
iterum fecisti veri nominis studium, quo christifideles tibi commissos pro- 
sequereris; nam voluisti ut ipsis alius praeficeretur Pastor,’ qui, ob validio- 
res vires, ad tam ingentem laborum molem ferendam satis videretur ido- 
neus. In hac pariter re et eximium erga Nos obsequium exhibuisti, et qua 
filii erga Apostolicam hanc Sedem ostendisti fiduciam, quod eidem, veluti 
piae providaeque matri, te credideris totum. Abdicationem igitur tuam 
accipientes ratamque habentes, merito eam tibi vertimus honori; maluis- 
semus porro eam tibi sine molestia accidisse; sed, cum- contra contigerit, 
maiore te solacio dignum habemus. Equidem Nosmetipsi, cum tuis annui- 
mus precibus, nulla movebamur alia voluntate, quam ut Nostram archidioe- 
cesis Pragensis sollicitudinem testaremur, tuaeque aetatis ac valetudinis 
rationem debitam haberemus. Ut vero Nostram in te effusam benevolentiam 
significemus luculentius, te titulo Archiepiscopi Amaseni cohonestamus, 
simulque Archiepiscopis Solio Pontificio adstantibus adscribimus, omnibus 
te pariter donantes privilegiis ac iuribus, quae cum huiusmodi honore 
cohaerent. Interea, Deum enixe precantes ut multos in annos, pastoralibus 
curis expertes, te sospitare velit, apostolicam tibi benedictionem, praegran- 
dis dilectionis Nostrae pignus, in Domino impertimus. 

Datum Romae apud Sanctum Petrum, die xxm mensis Iulii anno 
MpcCCCxxxI, Pontificatus Nostri decimo. 


PIUS PP. XI 


ARCHIEPISCOPUM PRAGENSEM. 

ACTA SS. CONGREGATIONUM 


SACRA CONGREGATIO CAEREMONIALIS. 


SUPER CONTROVERSIA INTER ORDINES MELITENSEM ET 8. SEPULCRI 


DECRETO 


La speciale Commissione Cardinalizia, nominata dalla Santita di Nostro 
Signore Pio Papa XI, in seno alla Sacra Congregazione Ceremoniale, per. 
dirimere la controversia, sorta fra il Sovrano Ordine Militare Geroso- 
limitano di Malta e l’Ordine Equestre del 8. Sepolcro, per effetto della 
incresciosa diffida a quest’ultimo pubblicamente intimata dal suddetto 
8. O. M. G. di Malta; 

esaminati e attentamente ponderati i vari memoriali e gli allegati 
prodotti dai due Ordini, come pure le contro osservazioni presentate dalle 
Parti, dopo l’avvenuta scambio dei suddetti memoriali; | 

visti gli ultimi Documenti pontifici su questo argomento, vale a dire: 
le Lettere Apostoliche di Pio IX, del 24 Gennaio 1868 Cum mulia; di 
Leone XIII del 3 Agosto 1888 Venerabilis Frater Vincentius; di Pio X, 
del 3 Maggio 1907 Quam mulia; di Pio XI, del 6 Gennaio 1928 Decessores 
Nostri ; 

ritenendo che questi Documenti nel loro insieme costituiscono un 
nuovo fondamento dell’Ordine Equestre del S. Sepolcro; — 

fondandosi particolarmente sull’ultima citata Lettera Apostolica 
di 8S. S. Pio XI, felicemente regnante, in forza della quale: 

a) viene soppresso e del tutto abolito il Gran Magistero dell’Ordine 
Equestre del S. Sepolcro, istituito da Pio X e riservato alla sola Persona 
del Sommo Pontefice; 

b) si mantiene lo stesso Ordine sotto la benevola protezione della 
8. Sede; 

e) si dichiara l’Eccetho Patriarca Latino di Gerusalemme Rettore ¢ 
Amministratore Perpetuo dell’Ordine Equestre del 8. Sevolero e gli si attri- 
buisce il potere di conferirne le decorazioni, non pit per semplice delega- 
zione pontificia, ma in forza della sua carica e per sua propria autorita; 


1 Textus nemye ipse editur, cuius versio ex officio confecta, supra pag. 385, publici 
furis facta est. ey 

d) sono espressamente dichiarati nulli ed aboliti tutti i Documenti 
pontifici, ottenuti prima di Pio IX dall’Ordine Equestre del S. Sepolcro: 

concordemente convenne nel parere che — a tenore della citata Let- 
tera Apostolica del 6 Gennaio 1928 —1l’Ordine Equestre del S. Sepolcro 
fu di fatto ricostituito ex novo da Pio IX, con la Lettera Apostolica del 
24 Gennaio 1868, e che percid: 

a) comunque stia la questione storica delle origini dell’Ordine, non 
si possono invocare documenti anteriori al 24 Gennaio 1868; 7 

b) conseguentemente la denominazione dell’Ordine deve essere 
quella stabilita nella predetta Lettera costitutiva, ossia: Ordine Equestre 
del 8. Sepolero, esclusi i predicati di Sacro, Militare, Gerosolimitano; 

¢e) essendo nella citata Lettera di Pio XI |’Eccellentissimo Patriarca 
di Gerusalemme denominato unicamente Rettore ed Amministratore Per- 
petuo dell’ Ordine, soltanto abusivamente si é usato il titolo di Gran Maestro, 
come pure arbitrariamente si 6 attribuito il titolo di Bali ai Rappresen- 
tanti dell’Ordine Equestre del S. Sepolcro. 

Pertanto la Santita di Nostro Signore Pio Papa XI, nella udienza con- 
cessa all’infrascritto Mons. Segretario, il 27 Luglio 1931, udito il parere 
degli Emi Padri della sullodata Commissione Cardinalizia, perché non 
abbiano a perpetuarsi alcuni abusi introdottisi in questi ultimi tempi, e 
perché i suddetti Ordini, che tante benemerenze si sono acquistate nella 
Chiesa, continuino, ciascuno nel proprio ambito, le gloriose loro tradizioni 
e la loro opera di bene in pro della Chiesa medesima, si degnd approvare 
le conclusioni degli Emi Padri della Speciale Commissione Cardinalizia, 
ordinando di Sua Sovrana autorita quanto appresso: 

1. Alla denominazione ufficiale « Ordine Equestre del 8S. Sepolcro », 
per benigna concessione di 8. 8. Pio Papa XI, viene aggiunta in fine l’attri- 
bnzione «di Gerusalemme », in modo che la denominazione viene cosi 
stabilita: Ordine Equestre del 8. Sepolero di Gerusalemme. 

2. La denominazione dell’Eccmo Patriarca Latino di Gerusalemme 
resta quella stabilita nella citata Lettera di Pio XI, ossia: Rettore e 
Amministratore Perpetuo dell Ordine. 

3. Conseguentemente espresso divieto vien fatto all’Ordine Equestre 
del 8S. Sepolero di Gerusalemme di intitolarsi per l’avvenire Sacro, Mili- 
tare Ordine Gerosolimitano, come pure di attribuire all’Ecemo Patriarca 
Latino di Gerusalemme il titolo di Gran Maestro e ai Rappresentanti del- 
lOrdine il titolo di Bali. 

4. In considerazione poi delle benemerenze dell’Ordine Equestre 
del 8. Sepolero di Gerusalemme verso la Santa Sede, nell’intento di favo- 
rire, a maggior lustro di quanti ne sono insigniti, il riconoscimento uffi- 


| 

ciale delle decorazioni dell’Ordine stesso da parte dei Governi che hanno 

relazioni diplomatiche con la 8. Sede, si prescrive che l’Eccmo Patriarca | 
Latino di Gerusalemme comunichi volta per volta i nomi dei nuovi 

membri dell’Ordine alla Cancelleria Apostolica dei Brevi presso la 8. Sede; 

affinché questa, ove nulla abbia da osservare in contrario, ne prenda atto 

ed apponga il suo visa e sigillo sul diploma, condizione necessaria per 

il suddetto riconoscimento ufficiale. 

5. Ai Rappresentanti dell’Eccmo Patriarca Latino di Gerusalemme, 
Rettore e Amministratore Perpetuo dell’Ordine, per sovrana concessione 
si attribuisce il titolo di Luogotenenti e ad essi soltanto si concede il predi- 
cato di Eccellenza. 

6. Lo statuto dell’Ordine Equestre del S. Sepolcro di Gerusalemme, 
che sara redatto a norma del presente Decreto, prima della sua pubblica- 
zione dovra essere sottoposto alla approvazione della Sacra Congrega- 
zione Ceremoniale. 

In contrarium non obstantibus quibuscumque. 
Roma, dalla Sede della Sacra Congregazione Ceremoniale, il 5 Ago- 
sto 1931. 


8 G. Carp. GRANITO PIGNATELLI DI BELMONTE 
Vescovo di Ostia ed Albano, Prefetto. 
L. 8. 
B. Nardone, Segretario. 

ACTA TRIBUNALIUM 


SACRA POENITENTIARIA APOSTOLICA 


(OFFICIUM DE INDULGENTIIS) 


DE INDULGENTIIS PIO « VIAE CRUCIS» EXERCITIO ADNEXIS 


DECRETUM 


Pium Viae Crucis exercitium, quo iter Ssmi D. N. I. C. a praetorio ad 
Calvariae locum eiusque Passionis memoria recolitur, inde a remotis tem- 
poribus ubivis Ecclesiae, magno cum fidelium spirituali emolumento, usu 
receptum, a Summis Pontificibus pluribus indulgentiis cumulatum fuisse 
nemo est qui ignorat; deperditis tamen iniuria temporum nonnullis authen- 
ticis documentis, quae et quot reapse hae sint, pro certo affirmare non licet. 

§Ad omnem igitur dubitationem in posterum auferendam, Ssmhus D. N. 
Pius divina Providentia Pp. XI, instante infrascripto Cardinali Poeniten- 
tiario Maiore, in audientia die 17 mensis Lulu currentis anni eidem imper- 
tita, abrogatis, suprema Sua auctoritate, omnibus et singulis indulgentiis 
hac in re antea concegsis, benigne decernere dignatus est ut: 

‘Fideles omnes qui, sive singulatim sive in comitatu, saltem corde con- 
trito, pium exercitium Viae Crucis, legitime erectae, ad praescripta San- 
ctae Sedis, peregerint, lucrari valeant: 

a) Indulgentiam plenariam toties quoties ipsum pium exercitium 
compleverint; 

b) Aliam plenariam pariter indulgentiam si eodem die quo memo- 
ratum pium exercitium peregerunt, vel etiam si infra mensem ab eodem 
decies peracto ad sacram Synaxim accesserint. 

ce) Indulgentiam partialem decem annorum totidemque quadrage- 
narum pro singulis stationibus, si forte incoeptum exercitium, quavis ratio- 
nabili causa, ad finem non perduxerint. 

Huiusmodi vero indulgentias idem Ssmus Dominus Noster ad eos quoque 
extendi voluit ad quos spectant peculiaria in re Decreta diei 8 Aug. 1859 + 


er ORBIS 


Ut universi utriusque sexus Christifideles Passionis Domini Nostri Iesu 
Christi facilius memoriam agant, eodemque tempore omnes et singulas indul- 
gentias pio ac salutari Viae Crucis exercitio adnexas lucrari possint et valeant, 


wes 

et 25 Martii anni currentis,‘! ita tamen ut qui ex rationabili causa omnes 
praescriptos Pater, Ave et Gloria recitare nequiverint, pro indulgentia 
plenaria, indulgentiam partialem decem annorum totidemque quadrage- . 
narum consequantur pro singulis Pater cum Ave et Gloria recitatis; et 
si quis, vi morbi, vel tantum oscuiari vel intueri tantum queat in Oruci- 
fixum ad hoc benedictum, non vero addere precem iaculatoriam, indul- 
gentiam plenariam consequi non impediatur. 

Praesentibus absque Brevis expeditione in perpetuum valent con- 
trariis quibuscumque non obstantibus. 
Datum Romae, ex Sacra Poenitentiaria Apostolica, die 20 Octobris 1931. 


L. Carp. Lauri, Poenitentiarius Maior. 


L. 8. 
I. Teodori, Secretarius. 


delatae fuerunt preces Summo Pontifici Clementi XIV tenoris ut infra: « Gl’in- 
fermi, i naviganti, carcerati e quelli dimoranti nelle parti degl'infedeli, o legit- 
timamente impossibilitati di poter visitare la S. Via Crucis, prostrati ai suoi 
Santissimi Piedi supplicano la Santita Vostra della consolazione di poter gua- 
dagnare le Indulgenze delle dette Stazioni ritrovandosi negli stati delle sud- 
dette tribolazioni, col recitare 14 Pater ed Ave, ed infine cinque altri Pater 
ed Ave in memoria della divina Passione, col tenere in mano un Crocefissetto 
di ottone, benedetto perd da qualche Guardiano o Superiore maggiore sog- 
getto al Padre Reverendissimo Generale di tutto l’Ordine di Aracoeli. Che 
della grazia, ecc. ». Quas quidem preces idem Summus Pontifex clementissime 
excepit ac in Audientia diei 26 Ianuarii 1773 nearer annuit pro — iuxta 
petita. Contrariis non obstantibus, etc. 

lam vero circa hance concessionem duo nits sunt dubia; primum sci- 
licet: an quatuordecim tantum Pater et Ave et iterum quinque Pater et Ave, 
ut supra expositum est, recitanda sint, vel iuxta formam Rescriptorum Sacrae 
huius Congregationis corde saltem contrito ac devote viginti Pater, Ave ét 
Gloria, unum. nempe pro qualibet statione, quinque in Sanctorum Domini 
Nostri Iesu Christi vulnerum memoriam ac unum iuxta mentem Sanctitatis 
Suae recitari debeant; alterum vero: an per verbum « ottone » exclusa na 
Vanda sit quaecumque alia materia, ex qua crucifixi conficiantur. — 

- Facta itaque de praefatis dubiis Sstho D. N. Pio Pp. [X per ftitranoriptuih 
Sacrae Congregationis [ndulgentiarum Secretarium relatione in Audientia diei 
8 Augusti 1859, Sanctitas Sua benigne respondit: quoad 1™ Servandam esse 
eiusdem Sacrae Congregationis consuetudinem; et quod 2™ declaravit: per 
verbum « ottone » intelligendam esse exclusam materiam fragilem dumtaxat. 

_ Haec autem omnia Sacra Congregatio [ndulgentiis Sacrisque Reliquiis 
praeposita typis edi iussit, ut utriusque sexus Christifideles, qui a visitandis 
sacrae Viae Crucis stationibus legitime impediti, istiusmodi Crucifixis, facultate 
a Summis Pontificibus tributa, benedictis utentur, noverint praesens Decretum 
ab omnibus esse servandum, non obstantibus in contrarium quibuscumque. 

Datum Romae, die 16 Septembris 1859. 

(Decreta authentica S. C. Indulgentiarum N. 387). 


1 Cfr. supra pag. 167. 

SACRA ROMANA ROTA 


Citatio edictalis 


ZAGRABIEN. 


NULLITATIS MATRIMONII (DE PONTA-RUKAVINA) 


Cum ignoretur locus actualis commorationis Iulii Rukavina, in causa 
conventi, eumdem citamus ad comparendum, sive per se, sive per pro- 
curatorem legitime constitutum, in sede Tribunalis S. R. Rotae (Roma, 
via della Dataria, 94) die 18 Februarii 1932, hora 12, ad concordandum 
de dubio disputando, vel infrascripto subscribendum, et ad diem desi- 
gnandam, qua habebitur Turnus Rotalis pro causae definitione: 


An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Iulii Rukavina curare debent, 
ut de hae edictali citatione ipse moneatur. * 


L. 8. M. Massimi, Dec. Ponens. 


Ex Cancellaria Tribunalis S. R. Rotae, die 25 Novembris 1931. 
Adv. T. Tani, Notarius. @ 


* Etant inconnu le lieu de la demeure actuelle de M. Jules Rukavina défen- 
deur en cette cause, Nous le citons 4 comparaitre, par propre personne ou 
par un procureur légitimement constitué, au siége du Tribunal de la S. Rote 
Romaine (Roma, Via della Dataria, n. 94), le 18 Janvier 1932, 4 12 heures, pour 
concorder ou souscrire le doute ci-dessous rapporté, et fixer le jour de la cause 
devant la Rote. 


Conste-t-il de la nullité du mariage dans ce cas? 
Les Ordinaires des lieux, les curés, les prétres, les fidéles ayant connais- 


sance du lieu de la résidence du dit M. Jules Rukavina, devront, dans la mesure 
du possible, l’avertir de la présente citation. 


4 
= 
* 

% 


+ 


nalita,’ tenendo presenti le regole delle biblioteche. Col 


quale volume or ore ubbiteato dal Prefetto della’ Biblioteca. 
Vaticana, quel gruppo d che fu- in effervescenza alla del 300, 


8. d’ Aquino, Boezio, ecc.) mori giované, monaco dell’ perseguitato ¢ 


Saléniceo, verso l'anno 1 tantighiare det dei due im ori di Costantinopoli, Giovanni VI 


setvire @'interprete ai principi, passd-allo studio delle opere teologiehe Jatine ed 
‘la fede romana, 


Legato im tela . 


fornire numerosissimi esempi tanto per la preparazione delle schede 
di autoree titolo quanto per la scelta delle intestazioni di schede 


VITA DI NOSTRO SIGNORE GESU 
SECONDO GLI EVANGEL. Unj vols in-180,. di 
_adorno 4197 artistiche iliustrazioni, - Roma, Pia Societa.di San Giro- 


‘ 


AD ADNOTANDAS MISSAS, avs: ite 


bratas, sive oelebrandas. lingua latina, linteo. 


METRIO. CIDONE, MANUELE.CALECA . 


Storia della Teologia della Letteratura Bizastina del secolo XIV... 2 


dalla controversia rincipale-del volume.& Demetrio Cidone; nato. 


Cantacuzeao Giovanni Paleologo, che dalle ‘studio della latina” che impardé. per 


i} fratello minore, Procoro Cidone. traduttore come Demetrio di opere iatine 64 


ti, L’amico di Demetrio, Manuele Caleca, si fece domeni 
Mons. Mereati restituisce a questi tre autori, nonché 


parbethi tori. ortodosei, come 
"Teodoro Meliténiota, avversario accanito di Demetrio,. Ia propria attivita letteraria, e 


un certo numero di testi inediti o stampati fiuo.ad oggi-in uno stato difettoso. Libro AS, “rate 


~“Yeneunt Romae apud Adtninistrationem: Commentarii: Official Apo 

ACTA APOSTOLICAE. SEDIS. 


COMMENTARIUM OF FIGIALE. 


PIUS PP. XI. Litterae Encyclicae De Occumenica Ephesina 
quindecim ante saeculis celebrata: Lax veritatis, Dec. 1981. 


CONGREGATIO DE SACRAMENTIS. Reguiae servandae In 


super nullitate sacrae ordiaationis vel onerum sacris droge 


REGULAE SERVANDAE im processibus super matrimonio rato-et non : 
consummato, cum appendice praecipuorum actorum formulardm,quae 


utiliter et opportune adhibentur in his causis, In-19, PP (1089) 


et Missae in Nativitate Domini, cum’ cants, juxta ordinem= 
Breviarii et Missalis. Romani. Editio typica Vaticana. - Vol, in-8°, 


Monasteriorum Monialium cuiusque ordiais Servanda, - 1938. 


_GATALOGUS AC STATUS CAUSARUM” | 
Beatificationis Servorum Del et Canonizationis Beatorum quae == 
 apud Bacram Rituum Congregationem per viam non cultus ince- 
dunt iussu EMi-ac Revml D, Card. Camilli. Laurenti S, Prac- 
fecti editus Kalendis Novempbris. MCMXXXI. In-120, ba 


Sacram Scripturam spectantia. Auctoritate Pontificiae Commis- 
sionis de re Biblica edita. 13,60 


Linteo anglico contectum cum karea 15,40 18,90: 


MISSIONES JCATHOLICAR. cara. 6. 


COLLECTIO PRECUM ‘PLORUMQUE 


_quibus Romani Pontifices'in favorem omnium christifideliam aut 
quorumdam coetuum personarum Indulgentias adnexuerunt ab 
anno 1899 ad 1928, Editio pp. x11-480, Mateo anglico contectum, 

